मंगलवार को भी पारा सात से कम रहा। प्रकृति के प्रकोप से परेशान लोग हर तरह से ठण्ड से बचने का प्रयास कर रहे हैं। ठण्ड को देखते हुए प्रशासन ने भी रैन बसेरा, अलाव की व्यवस्था कराई है लेकिन फिर असहाय, गरीब, बेसराहा लोगों के लिए ठण्ड काल बनी हुई है। भगवान का नाम लेकर लोग दिन काट रहे हैं। रात में कोहरा और गलन परेशान करती है तो दिन में सर्द हवाओं से चैन नहीं मिलता है। दो दिन से घना कोहरा शाम को छा जाता है।